smcproject/ml-wiki-sentences huggingface dataset:
12-മണിക്കൂർ ഘടികാരങ്ങളുടെ ചില സവിശേഷതകൾ: ഈ രീതി അനലോഗ് ഘടികാരങ്ങൾക്ക് അനുയോജ്യമാണ്.
സുവ്യക്തമായ പൂർവാഹ്ന‌ - അപരാഹ്ന (a.m. - p.m.) രീതി, ഘടികാനാദമുള്ള എല്ലാ ഘടികാരങ്ങളിലും ഈ രീതി പിന്തുടരുന്നു.
ഇവകൂടി കാണുക ഘടികാരം കാലം മദ്ധ്യാഹ്നം അർ‌‍ദ്ധരാത്രി ആധാരങ്ങൾ അവലംബം ബാഹ്യകണ്ണികൾ NIST FAQ on time Archived 2007-02-03 at the Wayback Machine .
12am is noon in Japan
പന്തേനോസ്
ഗ്രീക്ക് ക്രൈസ്തവ ദൈവശാസ്ത്രജ്ഞനും അലക്സാണ്ട്രിയൻ വേദശാസ്ത്രകേന്ദ്രത്തിലെ ആദ്യകാല പണ്ഡിതനും ആയിരുന്നു പന്തേനോസ് ( ഗ്രീക്ക് : Πάνταινος ; മരണം 200നടുത്ത്) തത്വശാസ്ത്രജ്ഞനായ പന്തേനോസ് , അലക്സാണ്ട്രിയയിലെ പന്തേനോസ് എന്നിങ്ങനെയും ഇദ്ദേഹം അറിയപ്പെടുന്നു.
ക്രൈസ്തവ വേദശാസ്ത്രകേന്ദ്രങ്ങളിലെ ഏറ്റവും പുരാതനവും ക്രിസ്തീയ ദൈവശാസ്ത്രത്തിന്റെ വളർച്ചയിൽ പിൽക്കാലത്ത് നിർണ്ണായക സംഭാവന കൊടുത്തിട്ടുള്ളതുമായ അലക്സാണ്ട്രിയിലെ വേദശാസ്ത്ര കേന്ദ്രത്തിന്റെ സ്ഥാപകനായാണ് ഇദ്ദേഹം അറിയപ്പെടുന്നത്.
റോമാ സാമ്രാജ്യത്തിലെ സിസിലി സ്വദേശിയായിരുന്നു പന്തേനോസ്.
യവന തത്വചിന്തകനായ ക്സേനോയുടെ സ്റ്റോയിക്‌ തത്വശാസ്ത്രധാരയോട് ആഭിമുഖ്യം പുലർത്തിയിരുന്ന ആളായിരുന്നു ഇദ്ദേഹം.
180മുതൽ അലക്സാണ്ട്രിയയിൽ ഒരു തത്വശാസ്ത്രൻ എന്ന നിലയിൽ ഇദ്ദേഹം പ്രസിദ്ധിയാർജ്ജിച്ചു.
ക്രിസ്തുമതം സ്വീകരിച്ച ഇദ്ദേഹം അവിടെ ശക്തമായ ഒരു ക്രൈസ്തവ വേദശാസ്ത്രകേന്ദ്രം വളർന്നുവരുന്നതിനും പങ്കുവഹിച്ചു.
ക്രിസ്തുമതത്തിന്റെ ആശയങ്ങളോട് ആഭിമുഖ്യം പുലർത്തിയിരുന്ന അദ്ദേഹം താൻ പരിശീലിച്ച യവന തത്വചിന്തയുമായി അവയെ പൊരുത്തപ്പെടുത്തുന്നതിൽ പ്രത്യേക ശ്രദ്ധ ചെലുത്തി.
അലക്സാണ്ട്രിയയിൽ അദ്ദേഹത്തിൻറെ ഏറ്റവും പ്രമുഖനായ ശിഷ്യനായിരുന്നു ക്ലമെന്റ് .
അവിടത്തെ വേദശാസ്ത്ര കേന്ദ്രത്തിന്റെ തലവൻ എന്ന നിലയിൽ പന്തേനോസിന്റെ പിൻഗാമിയായി അറിയപ്പെട്ട ക്ലെമെന്റ് അദ്ദേഹത്തെ വിശേഷിപ്പിക്കുന്നത് 'സിസിലിക്കാരനായ തേനീച്ച' എന്നാണ്.
ക്രിസ്തീയ ദൈവശാസ്ത്രത്തിന്റെ പിൽക്കാല വികാസത്തിൽ, പ്രത്യേകിച്ച് ബൈബിളിന്റെ വ്യാഖ്യാനം, ത്രിത്വം , ക്രിസ്തുവിജ്ഞാനീയം , എന്നീ മേഖലകളിൽ, ഈ വേദശാസ്ത്ര കേന്ദ്രം വഹിച്ച പങ്ക് അദ്ദേഹത്തിൻറെ സ്വാധീനത്തിന്റെ തെളിവാണ്.
ആദിമകാല ക്രിസ്തുമതത്തിൽ ജ്ഞാനവാദികളുടെ സ്വാധീനത്തിനെതിരെ അന്ത്യോഖ്യയിലെ സെറാപ്പിയോൺ നടത്തിയ ഇടപെടലുകൾക്ക് ഏറ്റവും കൂടുതൽ പിന്തുണ കൊടുത്തിരുന്നത് ഇദ്ദേഹമാണ്.
പട്ടുപാത കര മാർഗ്ഗവും കടൽ മാർഗ്ഗവും ഉള്ള പുരാതന വ്യാപാര പാതകൾ
ഒരു അധ്യാപകൻ എന്നതിന് പുറമേ പന്തേനോസ് ഒരു ക്രിസ്തുമത പ്രചാരകൻ കൂടിയായിരുന്നു എന്ന് കേയ്സറിയായിലെ യൗസേബിയോസ് വിവരിക്കുന്നുണ്ട്.
രണ്ടാം നൂറ്റാണ്ടിൽ ഇന്ത്യയിൽ അധിവസിച്ചിരുന്ന ക്രൈസ്തവ സമൂഹത്തിന്റെ അഭ്യർത്ഥന അനുസരിച്ച് അദ്ദേഹം ഇന്ത്യയിലേക്ക് യാത്ര ചെയ്തു എന്നും അവിടെവച്ച് അന്യമതങ്ങളിൽ നിന്നുള്ള പണ്ഡിതന്മാരുമായി സംവാദത്തിൽ ഏർപ്പെട്ടു എന്നും അങ്ങനെ ക്രിസ്തുമത വിശ്വാസം അവിടെ ശക്തമാകുന്നതിന് കാരണമായി എന്നും യൗസേബിയോസിന്റെ വിവരണത്തിൽ ഉണ്ട്.
അദ്ദേഹം ഇന്ത്യയിലെ ക്രിസ്ത്യാനികളുടെ ഇടയിൽ ബർത്തലോമിയോ ശ്ലീഹാ അവർക്ക് കൊടുത്ത മത്തായി ശ്ലീഹായുടെ സുവിശേഷത്തിന്റെ ഹെബ്രു ലിഖിതം കണ്ടെത്തി എന്നും അങ്ങനെയൊന്ന് അവരിൽ നിന്ന് അദ്ദേഹം ഉപഹാരമായി സ്വീകരിച്ചാണ് അലക്സാണ്ട്രിയയിലേക്ക് മടങ്ങിപ്പോയത് എന്നും യൗസേബിയോസ് കൂട്ടിച്ചേർക്കുന്നു.
സുറിയാനി ക്രൈസ്തവ സമൂഹങ്ങൾ ഇതിനോടകം ഇന്ത്യയിൽ പലഭാഗങ്ങളിൽ രൂപപ്പെട്ടിരിക്കാനും ഹെബ്രായ അല്ലെങ്കിൽ അറമായ ലിപിയിലുള്ള പുതിയ നിയമ ഭാഗങ്ങൾ അവർ ഉപയോഗിച്ചിരിക്കാനും ഉള്ള സാധ്യതയിലേക്ക് ഇത് വിരൽ ചൂണ്ടുന്നു.
മത്തായി ശ്ലീഹാ ഹെബ്രായ യഹൂദർക്ക് എഴുതി എന്ന് വിശ്വസിക്കപ്പെടുന്ന പുരാതന സുവിശേഷത്തിന്റെ ഒരു പതിപ്പ് ആയിരുന്നിരിക്കാം പന്തേനോസ് ഇന്ത്യയിൽ നിന്ന് കണ്ടെത്തിയത്.
മാർത്തോമാ നസ്രാണികളുടെ ഭാഷയിൽ വലിയ പരിജ്ഞാനം ഇല്ലാതിരുന്ന പന്തേനോസ്, 'മാർ തോമാ' എന്നത് 'ബർ തൊൽമായി' എന്ന് തെറ്റിദ്ധരിച്ചതാകാം എന്ന് ചില പണ്ഡിതർ അഭിപ്രായപ്പെടുന്നു.
ഇന്ത്യയിലെ മലബാർ തീരത്ത് സ്ഥിതി ചെയ്തിരുന്ന മുസിരിസ് എന്ന തുറമുഖത്ത് ഈജിപ്തുകാർ അക്കാലത്ത് നിത്യസന്ദർശകരായിരുന്നു.
ഇന്ത്യ സന്ദർശിച്ച പന്തേനോസ് അവിടുത്തെ ബ്രാഹ്മണരുടെയും തത്വചിന്തകരുടെയും ഇടയിൽ ക്രിസ്തുവിനെ പ്രഘോഷിച്ചു എന്ന് ജെറോമും (347 –  420) രേഖപ്പെടുത്തുന്നുണ്ട്.
എന്നാൽ സ്വതന്ത്രമായി  ഈ വിഷയത്തിൽ ജെറോമിന് എന്തെങ്കിലും വിവരം ലഭിച്ചിട്ടുണ്ടാവാൻ ഇടയില്ല.
യൗസേബിയോസിന്റെ 'സഭാചരിത്രം' ( ഹിസ്തോറിയാ എക്ക്ലേസിയാസ്തികാ ) തന്നെ ആയിരിക്കാം ജെറോം ഇതിന് ആവലംബമാക്കിയത്.
പന്തേനോസിന്റെ നിരവധി ബൈബിൾ പ്രബോധനങ്ങൾ തന്റെ കാലത്തും പ്രചാരത്തിൽ ഉണ്ടെന്നും ജെറോം രേഖപ്പെടുത്തുന്നുണ്ട്.
എന്നാൽ പന്തേനോസിന്റെ കൃതികൾ ഒന്നുംതന്നെ ഇന്ന് അവശേഷിക്കുന്നില്ല.
പൊതുവേ ക്രൈസ്തവ സഭകൾ ജൂലൈ 7ാം തീയതിയാണ് പന്തേനോസിന്റെ തിരുനാൾ ആചരിക്കുന്നത്.
കോപ്റ്റിക് വിഭാഗക്കാരുടെ ആരാധനാക്രമത്തിലെ സിനാക്സേറിയം (അനുസ്മരണം) 'പന്തേനോസും ക്ലെമെന്റും' എന്ന് പരമാർശിക്കുന്നുണ്ട്.
പോൾ 6ാമൻ മാർപ്പാപ്പ വിശുദ്ധ മർക്കോസിന്റെ തിരുശേഷിപ്പുകൾ അവർക്ക് തിരിച്ചുകൊടുത്തതുമായി ബന്ധപ്പെട്ട് പഓനി 15ന് ചേർത്തിരിക്കുന്ന രൂപത്തിലാണ് ഇത് കാണപ്പെടുന്നത്.
അലക്സാണ്ട്രിയയിലെ ക്ലെമെന്റ്, ഒരിജെൻ എന്നിവരെ സാർവ്വത്രികതാവാദം പഠിപ്പിച്ചത് പന്തേനോസ് ആണെന്ന് യൂണിവേഴ്സലിസ്റ്റ് ചർച്ച് ഓഫ് അമേരിക്ക യിലെ ചരിത്രകാരനായ ജെ. ഡബ്ല്യു. ഹാൻസൻ വാദിക്കുന്നു (1899).
എന്നാൽ രക്ഷയും സ്വതന്ത്ര ഇച്ഛയും തമ്മിലുള്ള ഒരു സംഘർഷം ക്ലെമെന്റിന്റെ ആശയങ്ങളിൽ പ്രകടമാണെന്ന് വിലയിരുത്തപ്പെടുന്നതിനാലും, അദ്ദേഹവും ഒരിജെനും എല്ലാ മർത്യാത്മാക്കളുടെയും സാവത്രിക അനുരഞ്ജനം വ്യക്തമായി പഠിപ്പിച്ചിട്ടില്ല എന്നതിനാലും ഹാൻസന്റെ വിശകലനത്തിന് വ്യാപക സ്വീകാര്യത ലഭിച്ചിട്ടില്ല.
അവലംബം ബാഹ്യ കണ്ണികൾ "St. Pantænus, Father of the Church" , Butler's Lives of the Saints Saint Bartholomew Mission in India – Mission of Pantaenus in India Catholic Encyclopedia , s.v. "Saint Pantaenus" Saint Pantaenus in For all the Saints
പന്ത് ഇംഗ്ലീഷ് വിലാസം https://ml.wikipedia.org/wiki/Ball ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഫുട്ബാൾ
കളികൾക്കുപയോഗിക്കുന്ന ഗോളാകൃതിയിലുള്ളതോ അർദ്ധഗോളാകൃതിയിലുള്ളതോ ആയ വസ്തുവിനെയാണ് പന്ത് എന്ന് പറയുന്നത്.
അകം പൊള്ളയായതും അകം കട്ടിയോടുകൂടിയതും വായു നിറച്ചതുമായ പന്തുകൾ നിലവിലുണ്ട്.
പന്തുകൾ കൊണ്ടുള്ള കളികൾ ലോകപ്രശസ്തമാണ്.
ഉദാഹരണം ഫുട്‌ബോൾ , ക്രിക്കറ്റ് .
അന്തരാഷ്ട്രകായിക ഭൂപടത്തിൽ സ്ഥാനം പിടിച്ചിട്ടുള്ള കളികളിൽ ഉപയോഗിക്കുന്ന ഏറ്റവും വലിയ പന്ത് ബാസ്ക്കറ്റ് ബോളും ഏറ്റവും ചെറിയത് ടേബിൾ ടെന്നീസ് ബോളുമാണ് .
വിവിധതരം പന്തുകൾ വായു നിറച്ച പന്തുകൾ
സാധാരണ വായു നിറച്ച പന്തുകൾ വലിയതും വലിപ്പത്തിനനുസരിച്ച് കനം കുറവുള്ളതുമാകുന്നു.
വാൽവ് വഴി വായു അകത്തേക്ക് തള്ളി നിറയ്ക്കാവുന്ന തരത്തിലാണ് അത്തരം പന്തുകൾ നിർമ്മിക്കാറ്.
അത്തരം പന്തുകൾക്ക് ബൗൺസിംഗിനുള്ള കഴിവ് വളരെ കൂടുതലാണ്.
ഫുട്ബോൾ - പന്ത് കാല് കൊണ്ട് അടിച്ചുകളിക്കുന്നത് ബാസ്ക്കറ്റ് ബോൾ - പന്ത് ഉയരത്തിൽ സ്ഥാപിച്ചിരിക്കുന്ന ബാസ്ക്കറ്റിലിടുന്നത് വോളിബോൾ - കൈ കൊണ്ട് തട്ടി കളിക്കുന്നത് അമേരിക്കൻ ഫുട്ബോൾ റഗ്‌ബി അകം പൊള്ളയായ പന്തുകൾ ടേബിൾ ടെന്നിസ് ബോൾ ബോൾ ബാറ്റ്മിന്റൻ കുട്ടികൾക്കുള്ള പന്തുകൾ അകം പൊള്ളയല്ലാത്ത പന്തുകൾ
അകം പൊള്ളയല്ലാത്ത പന്തുകൾ കൂടുതലും ചെറുതും കനം കൂടിയതുമാകുന്നു.
കാൽപന്ത് കളി (നാടൻ) - തുണി പന്താണ് ഉപയഓഗിക്കുന്നത്.
ഗോൾ പോസ്റ്റിന് പകരം എതിർ ടീമിന്റെ പിന്നിലെ വരയാണ് ഗോൾ ലൈൻ.
ക്രിക്കറ്റ് ബോൾ ടെന്നീസ് ബോൾ ഗോൾഫ് ബോൾ ബേസ്‌ബോൾ നാടൻ പന്തുകൾ
നാടൻ കളികൾക്ക് ഉപയോഗിച്ചിരുന്ന പന്തുകൾ.
ഓലപന്ത് - തെങ്ങിന്റെ ഓലകൊണ്ട് ഉണ്ടാക്കിയിരുന്ന പന്തുകൾ.
ചിത്രശാല കുട്ടികൾക്കുള്ള പന്തുകൾ ഓലപന്ത്
പന്ത്രണ്ടാം കേരളനിയമസഭ ഇംഗ്ലീഷ് വിലാസം https://ml.wikipedia.org/wiki/Twelth_KLA
കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന പന്ത്രണ്ടാമത്തെ നിയമസഭാ പൊതു തിരഞ്ഞെടുപ്പിൽ ( 2006 ) തിരഞ്ഞെടുക്കപ്പെട്ട അംഗങ്ങളായിരുന്നു പന്ത്രണ്ടാം കേരള നിയമസഭയെ പ്രതിനിധീകരിച്ചത്.
2006 മേയ് പതിനെട്ടിനാണ് വി.എസ്. അച്യുതാനന്ദന്റെ നേതൃത്വത്തിൽ പന്ത്രണ്ടാം കേരള നിയമസഭ ഔദ്യോഗികമായി നിലവിൽ വന്നത്.
ക്രമസംഖ്യ മന്ത്രി ചിത്രം വകുപ്പ് കുറിപ്പ് 1 വി.എസ്. അച്യുതാനന്ദൻ മുഖ്യമന്ത്രി , വിവരസാങ്കേതികവിദ്യ, ശാസ്ത്രവും സാങ്കേതികവിദ്യയും, പൊതുഭരണം 2 കോടിയേരി ബാലകൃഷ്ണൻ അഭ്യന്തരം , വിജിലൻസ്, ടൂറിസം 3 തോമസ് ഐസക്ക് ധനകാര്യം 4 എളമരം കരീം വ്യവസായം 5 കെ.പി. രാജേന്ദ്രൻ റവന്യൂ 6 മുല്ലക്കര രത്നാകരൻ കൃഷി 7 ജി. സുധാകരൻ സഹകരണം, (2009 ഓഗസ്റ്റ് 17 വരെ ദേവസ്വം വകുപ്പ് കൈകാര്യം ചെയ്തിരുന്നു) 8 രാമചന്ദ്രൻ കടന്നപ്പള്ളി ദേവസ്വം (2009 ഓഗസ്റ്റ് 17 മുതൽ) 9 പി.കെ. ഗുരുദാസൻ തൊഴിൽ , ഏക്സൈസ് 10 എൻ.കെ. പ്രേമചന്ദ്രൻ ജലസേചനം 11 ജോസ് തെറ്റയിൽ ഗതാഗതം (2009 ഓഗസ്റ്റ് 17 മുതൽ) 12 സി. ദിവാകരൻ ഭക്ഷ്യം, പൊതുവിതരണം 13 എ.കെ. ബാലൻ വിദ്യുച്ഛക്തി , പട്ടികജാതി-പട്ടികവർഗ്ഗ വികസനം 14 ബിനോയ് വിശ്വം വനം , വന്യജീവി സം‌രക്ഷണം 15 എം.എ. ബേബി വിദ്യാഭ്യാസം , സാംസ്കാരികം 16 പാലോളി മുഹമ്മദ് കുട്ടി തദ്ദേശസ്വയംഭരണം 17 എം. വിജയകുമാർ നിയമം, റെയിൽവേ, കായികരംഗം, യുവജനകാര്യം 18 എസ്. ശർമ്മ മൽസ്യബന്ധനം 19 പി.കെ. ശ്രീമതി ആരോഗ്യം, കുടുംബക്ഷേമം 20 മാത്യു ടി. തോമസ് ഗതാഗതം (2009 മാർച്ച് 16 വരെ) 21 പി.ജെ. ജോസഫ് പൊതുമരാമത്ത് (2006 സെപ്റ്റംബർ 4 വരെ, ഇടവേളക്കു ശേഷം 2009 ഓഗസ്റ്റ് 17 മുതൽ 2010 ഏപ്രിൽ 30 വരെ) 22 ടി.യു. കുരുവിള പൊതുമരാമത്ത് (2006 സെപ്റ്റംബർ 4 മുതൽ 2007 സെപ്റ്റംബർ 4 വരെ) 23 മോൻസ് ജോസഫ് പൊതുമരാമത്ത് (2007 സെപ്റ്റംബർ 4 മുതൽ 2009 ഓഗസ്റ്റ് 17 വരെ) 24 വി. സുരേന്ദ്രൻ പിള്ള തുറമുഖം, യുവജനകാര്യം ((2010 മാർച്ച് 8 മുതൽ)
പന്ത്രണ്ടാം സുസ്ഥിര വികസന ലക്ഷ്യം ഇംഗ്ലീഷ് വിലാസം https://ml.wikipedia.org/wiki/Sustainable_Development_Goal_12
"സുസ്ഥിര ഉപഭോഗവും ഉൽപ്പാദനവും ഉറപ്പാക്കുക" എന്ന ലക്ഷ്യത്തോടെ ഐക്യരാഷ്ട്രസഭ 2015-ൽ സ്ഥാപിച്ച 17 സുസ്ഥിര വികസന ലക്ഷ്യങ്ങളിൽ ഒന്നാണ് പന്ത്രണ്ടാം സുസ്ഥിര വികസന ലക്ഷ്യം .
SDG 12 എന്നത് വിഭവങ്ങളുടെ നല്ല ഉപയോഗം ഉറപ്പാക്കുക, ഊർജ്ജ കാര്യക്ഷമതയും സുസ്ഥിരമായ അടിസ്ഥാന സൗകര്യങ്ങളും മെച്ചപ്പെടുത്തുക, അടിസ്ഥാന സേവനങ്ങളിലേക്ക് പ്രവേശനം നൽകുക, ഹരിതവും മാന്യവുമായ തൊഴിലവസരങ്ങൾ സൃഷ്ടിക്കുക, എല്ലാവർക്കും മെച്ചപ്പെട്ട ജീവിത നിലവാരം ഉറപ്പാക്കുക എന്നിവയാണ്.
SDG 12 ന് കുറഞ്ഞത് 2030-നകം 11 ലക്ഷ്യങ്ങൾ കൈവരിക്കാനുണ്ട്.
കൂടാതെ ലക്ഷ്യങ്ങളിലേക്കുള്ള പുരോഗതി 13 സൂചകങ്ങൾ ഉപയോഗിച്ച് അളക്കുന്നു.
സുസ്ഥിര വികസന ലക്ഷ്യം 12 ന് 11 ലക്ഷ്യങ്ങളുണ്ട്.
ആദ്യത്തെ 8 ലക്ഷ്യഫലങ്ങളാണ്.
അവ: സുസ്ഥിര ഉപഭോഗവും ഉൽപ്പാദന പാറ്റേണുകളും സംബന്ധിച്ച പ്രോഗ്രാമുകളുടെ 10-വർഷ ചട്ടക്കൂട് നടപ്പിലാക്കുക; പ്രകൃതി വിഭവങ്ങളുടെ സുസ്ഥിര മാനേജ്മെന്റും കാര്യക്ഷമമായ ഉപയോഗവും കൈവരിക്കുക; പ്രതിശീർഷ ആഗോള ഭക്ഷ്യ പാഴ്വസ്തുക്കളുടെ ചില്ലറവ്യാപാര, ഉപഭോക്തൃ തലങ്ങളിൽ പകുതിയായി കുറയ്ക്കുക, വിളവെടുപ്പിന് ശേഷമുള്ള നഷ്ടം ഉൾപ്പെടെ ഉൽപ്പാദന, വിതരണ ശൃംഖലയിലെ ഭക്ഷ്യനഷ്ടം കുറയ്ക്കുക; രാസവസ്തുക്കളുടെയും എല്ലാ മാലിന്യങ്ങളുടെയും പാരിസ്ഥിതികമായ മാനേജ്മെന്റ് അവയുടെ ജീവിത ചക്രത്തിൽ ഉടനീളം കൈവരിക്കുക; തടയൽ, കുറയ്ക്കൽ, പുനരുപയോഗം, എന്നിവയിലൂടെ മാലിന്യ ഉത്പാദനം കുറയ്ക്കുക; സുസ്ഥിരമായ രീതികൾ സ്വീകരിക്കാൻ കമ്പനികളെ പ്രോത്സാഹിപ്പിക്കുക; സുസ്ഥിരമായ പൊതു സംഭരണ രീതികൾ പ്രോത്സാഹിപ്പിക്കുക; സുസ്ഥിര വികസനത്തിനായി എല്ലായിടത്തും ആളുകൾക്ക് പ്രസക്തമായ വിവരങ്ങളും അവബോധവും ഉണ്ടെന്ന് ഉറപ്പാക്കുക എന്നിവയാണ്.
വികസ്വര രാജ്യങ്ങളുടെ ശാസ്ത്ര സാങ്കേതിക ശേഷി ശക്തിപ്പെടുത്തുന്നതിന് അവരെ പിന്തുണയ്ക്കുക; സുസ്ഥിര വികസന പ്രത്യാഘാതങ്ങൾ നിരീക്ഷിക്കുന്നതിനുള്ള ഉപകരണങ്ങൾ വികസിപ്പിക്കുകയും നടപ്പിലാക്കുകയും ചെയ്യുക; പാഴ് ഉപഭോഗത്തെ പ്രോത്സാഹിപ്പിക്കുന്ന ഫോസിൽ ഇന്ധന സബ്‌സിഡികൾ പോലെയുള്ള കമ്പോള വികലങ്ങൾ നീക്കം ചെയ്യുക  എന്നിവയാണ്  നടപ്പാക്കൽ ലക്ഷ്യങ്ങളുടെ മൂന്ന് മാർഗ്ഗങ്ങൾ.
References External links Sustainable Development Knowledge Platform (Goal 12) “Global Goals” Campaign - SDG 12 Archived 2018-06-21 at the Wayback Machine .
SDG-Track.org - SDG 12 UN SDG 12 in the US
ബൈജു ബാവ്ര
പതിനാറാം നൂറ്റാണ്ടിൽ ജീവിച്ചിരുന്ന ധ്രുപദ് ഗായകനാണ് ബൈജ്നാഥ് മിശ്ര എന്ന ബൈജു ബാവ്ര .
(1542-1613) .
ബാവ്ര (കിറുക്കൻ) എന്നത് പരിഹാസരൂപേണ അദ്ദേഹത്തെ വിശേഷിപ്പിയ്ക്കുന്നതാണ്.
ഗ്വാളിയോർ രാജാവിന്റെ സദസ്യനുമായിരുന്നു ബൈജു ബാവ്ര.
താൻസെന്റെ ഗുരുവായിരുന്ന സ്വാമി ഹരിദാസ് തന്നെയായിരുന്നു ബൈജിന്റേയും ഗുരുനാഥൻ.
ബൈജൂസ് (ആപ്പ്)
ഇന്ത്യയിലെ വിദ്യാഭ്യാസ സംബന്ധിയായ മത്സരപരീക്ഷകൾക്ക് വേണ്ടി തയ്യാറെടുക്കുന്ന ഉദ്യോഗാർഥികൾക്ക് വേണ്ടിയുള്ള ഒരു മൊബൈൽ ആപ്ലിക്കേഷനാണ് ബൈജൂസ് ആപ്പ്' .
ബാംഗ്ലൂർ കേന്ദ്രമാക്കി പ്രവർത്തിക്കുന്ന ഒരു സ്റ്റാർട്ട്‌അപ്പ് സംരംഭമാണ് ബൈജൂസ് .
പ്രധാനമായും 4 മുതൽ 12 വരെ ക്ലാസിൽ പഠിക്കുന്ന കുട്ടികൾക്ക് വേണ്ടിയുള്ള കോഴ്സുകൾ ഓൺലൈൻ ആയി പഠിപ്പിക്കുന്ന ഒരു മൊബൈൽ ആപ്പ് ആണ് ഇത്.
ഫേസ്ബുക്ക് സി ഈ ഓ ആയ മാർക്ക് സുക്കർബർഗിന്റെ മകളുടെ പേരിലുള്ള ചാരിറ്റിയായ ചാൻസ് സുക്കർബർഗ് ഫൌണ്ടേഷൻ ഈ സംരംഭത്തിലേക്ക് പണം നിക്ഷേപിച്ചിട്ടുണ്ട്.
കണ്ണൂർ സ്വദേശിയായ ബൈജു രവീന്ദ്രനാണ് ഈ ആപ്പിന്റെ സ്ഥാപകൻ.
ബൈജൂസ് ആപ്പിന്റെ കേരളത്തിലെ ബ്രാൻഡ് അംബാസഡറാണ് മോഹൻലാൽ.
ബോളിവുഡ് താരം ഷാരൂഖ് ഖാൻ ആണ് കേരളത്തിന് പുറത്തെ ബ്രാൻഡ് അംബാസഡർ.
ബൈത്‌
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് "ബൈത്‌".
കപൂർത്തല ജില്ല ആസ്ഥാനത്തുനിന്നും 12 കിലോമീറ്റർ അകലെയാണ് ബൈത്‌ സ്ഥിതിചെയ്യുന്നത്.
ബൈത്‌ വില്ലേജിന്റെ പരമാധികാരി സർപഞ്ചാണ് .
ജനങ്ങൾ തെരഞ്ഞെടുക്കുന്ന പ്രതിനിധിയാണിദ്ദേഹം.
2011 ലെ ഇന്ത്യൻ കാനേഷുമാരി വിവരമനുസരിച്ച് ബൈത്‌ ൽ 207 വീടുകൾ ഉണ്ട്.
ആകെ ജനസംഖ്യ 988 ആണ്.
ഇതിൽ 508 പുരുഷന്മാരും 480 സ്ത്രീകളും ഉൾപ്പെടുന്നു.
ബൈത്‌ ലെ സാക്ഷരതാ നിരക്ക് 70.75 ശതമാനമാണ്.
ബൈത്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 98 ആണ്.
ഇത് ബൈത്‌ ലെ ആകെ ജനസംഖ്യയുടെ 9.92 ശതമാനമാണ്.
ഇതിൽ 272 പുരുഷന്മാരും 37 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 91.26 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 49.51 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബൈത്‌ ലെ 360  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 207 - - ജനസംഖ്യ 988 508 480 കുട്ടികൾ (0-6) 98 60 38 പട്ടികജാതി 360 187 173 പട്ടിക വർഗ്ഗം 0 0 0 സാക്ഷരത 78.54 % 81.70 % 75.34 % ആകെ ജോലിക്കാർ 309 272 37 ജീവിതവരുമാനമുള്ള ജോലിക്കാർ 282 0 0 താത്കാലിക തൊഴിലെടുക്കുന്നവർ 27 22 5 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ബൈജു ചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Baiju_Chandran
ഒരു മലയാള ദൃശ്യമാധ്യമ പ്രവർത്തകനാണ് ബൈജു ചന്ദ്രൻ .
മലയാള ടെലിവിഷൻ രംഗത്തിന് നൽകിയ സമഗ്ര സംഭാവനകൾ പരിഗണിച്ച് 2024 ൽ കേരള സംസ്ഥാന സർക്കാരിന്റെ  ടെലിവിഷൻ ലൈഫ്‌ടൈം അച്ചീവ്‌മെന്റ് അവാർഡിന് അർഹനായി.
മലയാള ടെലിവിഷനിലെ ആദ്യ വാർത്താബുള്ളറ്റിന്റെ പ്രൊഡ്യൂസർ ആണ് ബൈജു ചന്ദ്രൻ.
പ്രോഗ്രാം പ്രൊഡ്യൂസർ ആയി 1984 ജൂൺ 15ന് മദ്രാസ് ദൂരദർശനിൽ ചേർന്നു.
1985 ജനുവരി രണ്ടിനാണ് മലയാള ദൂരദർശൻ ആദ്യവാർത്ത സംപ്രേഷണം ചെയ്തത്.
ദൂരദർശൻ ഡെപ്യൂട്ടി ഡയറക്ടറായി 2021 ഏപ്രിലിൽ വിരമിച്ചു.
കൃതികൾ ജീവിത നാടകം അരുണാഭം ഒരു നാടക കാലം പുരസ്കാരങ്ങൾ കേരള സംസ്ഥാന സർക്കാരിന്റെ  ടെലിവിഷൻ ലൈഫ്‌ടൈം അച്ചീവ്‌മെന്റ് അവാർഡ് അവലംബം ↑ https://www.deshabhimani.com/news/kerala/baiju-chandran/1137594
ബൈദു ഇംഗ്ലീഷ് വിലാസം https://ml.wikipedia.org/wiki/Baidu
ഇന്റർനെറ്റ് സേവനങ്ങൾ നൽകുന്ന ഒരു ചൈനീസ് കമ്പിനിയാണു ബൈഡു (/ˈbaɪduː/ BY-doo; ചൈനീസ്: 百 度; പിൻയിൻ: Bǎidù, അതായത് "നൂറു തവണ").
ഇൻറർനെറ്റുമായി ബന്ധപ്പെട്ട സേവനങ്ങൾ, ഉൽപ്പന്നങ്ങൾ, ആർട്ടിഫിഷ്യൽ ഇന്റലിജൻസ് (AI) എന്നിവയിൽ സ്പെഷ്യലൈസ് ചെയ്ത ഒരു ചൈനീസ് മൾട്ടിനാഷണൽ ടെക്നോളജി കമ്പനിയാണ് ബെയ്ജിംഗിലെ ഹൈഡിയൻ ഡിസ്ട്രിക്റ്റ് ആസ്ഥാനം. 'ബൈഡു' എന്ന പേര് ഏകദേശം 800 വർഷങ്ങൾക്കു മുൻപ് എഴുതപ്പെട്ട ഒരു കവിതയിൽ നിന്നുമാണ് എടുത്തിട്ടുള്ളത്.
1994ൽ റോബൻ ലീ വാൾ സ്ട്രീറ്റ് ജേണലിന് വേണ്ടി ഒരു സോഫ്റ്റ്വെയർ വികസിപ്പിച്ചെടുത്തു.
ഈ സോഫ്റ്റ്വെയറും പിന്നീടു വികസിപ്പിച്ചെടുത്ത ഒരു അൽഗോരിതവുമാണ് ബൈഡു രൂപകല്പന ചെയ്യാൻ അദ്ദേഹം ഉപയോഗിച്ചത്.
2000 ജനുവരി 18നാണ് ബൈഡു പ്രവർത്തനം ആരംഭിച്ചത്.
2001-ൽ, ബൈഡു പരസ്യദാതാക്കളെ പരസ്യ സ്ഥലത്തിനായി ലേലം വിളിക്കാൻ അനുവദിച്ചു, തുടർന്ന് ഒരു ഉപഭോക്താവ് ഒരു പരസ്യത്തിൽ ക്ലിക്കുചെയ്യുമ്പോഴെല്ലാം അതിന്റെ പ്രതിഫലം ബൈഡുവിന് നൽകണം, ഇത് പരസ്യത്തോടുള്ള ഗൂഗിളിന്റെ സമീപനത്തിന് മുമ്പായിരുന്നു.
ചരിത്രം ആദ്യകാല വികസനം ബൈദു സ്ഥിതിചെയ്യുന്ന ആസ്ഥാന കെട്ടിടം 2009-ൽ പൂർത്തിയായി
1994-ൽ, റോബിൻ ലി (Li Yanhong, 李彦宏) ഡൗ ജോൺസ് ആൻഡ് കമ്പനിയുടെ ന്യൂജേഴ്‌സി ഡിവിഷനായ ഐഡിഡി(IDD) ഇൻഫർമേഷൻ സർവീസസിൽ ചേർന്നു, അവിടെ ദി വാൾ സ്ട്രീറ്റ് ജേണലിന്റെ ഓൺലൈൻ പതിപ്പിനായി സോഫ്‌റ്റ്‌വെയർ വികസിപ്പിക്കാൻ അദ്ദേഹം സഹായിച്ചു.
1996-ൽ, ഐഡിഡിയിലായിരിക്കുമ്പോൾ, സെർച്ച് എഞ്ചിനുകളുടെ ഫലങ്ങളുടെ പേജ് റാങ്കിംഗിനായി ലി റാങ്ക്ഡെക്സ് സൈറ്റ്-സ്കോറിംഗ് അൽഗോരിതം വികസിപ്പിച്ചെടുക്കുകയും സാങ്കേതികവിദ്യയ്ക്ക് യുഎസ് പേറ്റന്റ് നേടുകയും ചെയ്തു.
1996-ൽ ആരംഭിച്ച റാങ്ക്ഡെക്‌സ് , ഇൻഡെക്‌സ് ചെയ്യുന്ന വെബ്‌സൈറ്റുകളുടെ ഗുണനിലവാരം അളക്കാൻ ഹൈപ്പർലിങ്കുകൾ ഉപയോഗിച്ച ആദ്യത്തെ സെർച്ച് എഞ്ചിനായിരുന്നു.
ലി തന്റെ തിരയൽ സംവിധാനത്തെ "ലിങ്ക് അനാലിസിസ്" എന്ന് പരാമർശിച്ചു, അതിൽ മറ്റ് എത്ര സൈറ്റുകൾ ലിങ്ക് ചെയ്‌തു എന്നതിനെ അടിസ്ഥാനമാക്കി ഒരു വെബ്‌സൈറ്റിന്റെ ജനപ്രീതിയെ റാങ്ക് ചെയ്യുന്നത് ഉൾപ്പെടുന്നു.
ചൈനീസ് ഭാഷ ഉപയോഗിച്ച് വിവരങ്ങൾ, ചിത്രങ്ങൾ, വീഡിയോകൾ, ഉല്പന്നങ്ങൾ, സേവനങ്ങൾ തുടങ്ങിയവ തിരയാനുള്ള സേവനങ്ങൾ ബൈഡു നല്കുന്നു.
വിവിധ സ്ഥലങ്ങൾ കണ്ടുപിടിക്കാൻ ബൈഡുവിന്റെ മാപ്പ് സേവനം സഹായിക്കുന്നു.
ബൈഡു ജപ്പാനിൽ പ്രവർത്തിക്കുന്നുണ്ട്.
ഇതു ചൈനക്കു പുറത്തു ബൈഡു നല്കുന്ന ആദ്യത്തെ സേവനമാണ്.
ബൈഡു വാർത്തകൾ ദേശീയ അന്തർദേശീയ വാർത്തകൾ നല്കുന്നു.
ചൈനീസ് സർക്കാർ ബൈഡുവിന് സ്വന്തമായി ലേഖനങ്ങൾ തയ്യാറാക്കാനുള്ള അംഗീകാരം നല്കിയിട്ടുണ്ട്.
ഇത്തരം ഒരു അംഗീകാരം ലഭിക്കുന്ന ആദ്യ ചൈനീസ് സെർച്ച് എഞ്ചിൻ ആണ് ബൈഡു.
ബൈഡുവിൽ നിന്നുള്ള സർവവിജ്ഞാനകോശമാണ് ചൈനയിൽ ഏറ്റവും കൂടുതൽ ആളുകൾ ഉപയോഗിക്കുന്ന സർവവിജ്ഞാനകോശം.
പുറം കണ്ണികൾ ഔദ്യോഗിക വെബ്‌സൈറ്റ് ബൈഡു ജപ്പാൻ അവലംബം ↑ 1 2 3 4 5 6 ↑ 1 2 ↑ 1 2 "About: RankDex" Archived 20 January 2012 at the Wayback Machine .
, rankdex.com ↑ Greenberg, Andy, "The Man Who's Beating Google" Archived 19 September 2018 at the Wayback Machine .
, Forbes magazine, 5 October 2009 ↑ Yanhong Li, "Toward a Qualitative Search Engine," IEEE Internet Computing , vol.
2, no. 4, pp. 24–29, July/Aug.
1998, doi : 10.1109/4236.707687 ↑ USPTO, "Hypertext Document Retrieval System and Method" Archived 5 December 2011 at the Wayback Machine .
, US Patent number: 5920859, Inventor: Yanhong Li, Filing date: 5 February 1997, Issue date: 6 July 1999 ↑
ബൈദ്യനാഥ് ചക്രബർത്തി ഇംഗ്ലീഷ് വിലാസം https://ml.wikipedia.org/wiki/Baidyanath_Chakrabarty
ഒരു ഇന്ത്യൻ ഡോക്ടറും പ്രത്യുൽപാദന ആരോഗ്യ വിദഗ്ധനുമായിരുന്നു ബൈദ്യനാഥ് ചക്രബർത്തി (1927 അല്ലെങ്കിൽ 1928 – 15 ഏപ്രിൽ 2022)  അദ്ദേഹം രാജ്യത്ത് പ്രത്യുൽപാദന വൈദ്യശാസ്ത്രത്തിന്റെ തുടക്കക്കാരനായി കണക്കാക്കപ്പെടുന്നു.
കൊൽക്കത്തയിലെ സാൾട്ട് ലേക്കിലുള്ള ഇൻസ്റ്റിറ്റ്യൂട്ട് ഓഫ് റീപ്രൊഡക്റ്റീവ് മെഡിസിൻ സ്ഥാപകനായിരുന്നു അദ്ദേഹം.
സഹായകരമായ പ്രത്യുൽപാദന ഗവേഷണത്തിൽ ശ്രദ്ധ കേന്ദ്രീകരിച്ചു.
ഏഴ് പതിറ്റാണ്ടിലേറെ നീണ്ട ഒരു കരിയറിൽ, അദ്ദേഹം 4,000 കൃത്രിമബീജസങ്കലനം നടത്തി.
ഇന്നത്തെ ബംഗ്ലാദേശിലെ ഫരീദ്പൂരിൽ, അന്നത്തെ അവിഭക്ത ബംഗാളിലാണ് ചക്രബർത്തി ജനിച്ചത്.
ഒമ്പത് സഹോദരങ്ങളിൽ മൂത്തയാളായിരുന്നു അദ്ദേഹം.
അദ്ദേഹത്തിന്റെ അച്ഛൻ റെയിൽവേയിലെ ഒരു സിഗ്നൽമാനായിരുന്നു.
കുടുംബം പിതാവിനോടൊപ്പം യാത്ര ചെയ്തപ്പോൾ ചക്രബർത്തി ഇന്നത്തെ ജാർഖണ്ഡിലെ ചക്രധർപൂരിൽ താമസിച്ചു.
മെട്രിക്കുലേഷൻ പരീക്ഷകളിൽ സ്‌കൂളിൽ ടോപ്പറായ അദ്ദേഹം കൽക്കട്ട സർവകലാശാലയിലെ അസുതോഷ് കോളേജിൽ പഠിക്കാൻ രാഷ്ട്രീയക്കാരനായ ശ്യാമ പ്രസാദ് മുഖർജിയിൽ നിന്ന് സ്‌കോളർഷിപ്പ് നേടി.
അദ്ദേഹം ബംഗാൾ മെഡിക്കൽ കോളേജിൽ നിന്ന് വൈദ്യശാസ്ത്രം പഠിച്ചു.
1952-ൽ ഗൈനക്കോളജിയിൽ ടോപ്പറായി ബിരുദം നേടി.
പിന്നീട് ഗൈനക്കോളജിയിൽ ബിരുദാനന്തര ബിരുദം പൂർത്തിയാക്കാൻ ഇംഗ്ലണ്ടിലേക്ക് പോയി.
റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിൽ അംഗമായി ബിരുദം നേടി.
ഇംഗ്ലണ്ടിൽ പഠനം പൂർത്തിയാക്കിയ അദ്ദേഹം, മടക്കയാത്രയ്ക്ക് പണം നൽകുന്നതിൽ സാമ്പത്തിക ബുദ്ധിമുട്ടുകൾ നേരിടുകയും ഇന്ത്യയിലേക്ക് മടങ്ങുന്നതിന് മുമ്പ് ആ രാജ്യത്ത് ആശുപത്രിയിൽ ജോലി ചെയ്യുകയും ചെയ്തു.
ബൈജു രവീന്ദ്രൻ ഇംഗ്ലീഷ് വിലാസം https://ml.wikipedia.org/wiki/Byju_Raveendran
ഒരു ഇന്ത്യൻ സംരംഭകനും ബൈജൂസിന്റെ സ്ഥാപകരിലൊരാളും ആണ് ബൈജു രവീന്ദ്രൻ (ജനനം 1981).
കേരളത്തിലെ കണ്ണൂർ ജില്ലയിലെ അഴീക്കോട് വൻകുളത്തുവയൽ എന്ന ഗ്രാമത്തിൽ തയ്യിലെ വളപ്പിൽ രവീന്ദ്രന്റെയും ശോഭനവല്ലിയുടെയും മകനായി ജനനം.
മാതാപിതാക്കൾ കണക്ക്, ഭൗതികശാസ്ത്ര അധ്യാപകരായി ജോലി ചെയ്തിരുന്ന മലയാളം മീഡിയം സ്കൂളിൽ ആണ് അദ്ദേഹം പഠിച്ചത്.
അദ്ദേഹം ക്ലാസുകൾ ഒഴിവാക്കി വീട്ടിൽ ഇരുന്ന് പഠിക്കാറുണ്ടായിരുന്നു.
കണ്ണൂർ എൻജിനീയറിങ് കോളേജിൽ നിന്ന്  ബി.ടെക് പൂർത്തിയാക്കിയശേഷം, ഒരു മൾട്ടി നാഷണൽ ഷിപ്പിങ് കമ്പനിയിൽ സർവീസ് എൻജിനീയറായി ജോലിക്ക് കയറി.
2003 ൽ ഒരു അവധിക്കാലത്ത് ക്യാറ്റ് പരീക്ഷക്ക് പഠിക്കുന്ന സുഹൃത്തുക്കളെ അദ്ദേഹം സഹായിച്ചു.
തുടർന്ന് ക്യാറ്റ് (CAT) പരീക്ഷ എഴുതിയ അദ്ദേഹം നൂറാം പെർസന്റൈലിൽ സ്കോർ ചെയ്തുവെന്ന് പറയുന്നു.
രണ്ട് വർഷത്തിന് ശേഷം, അദ്ദേഹം CAT പരീക്ഷയ്ക്ക് തയ്യാറെടുക്കുന്ന ആളുകളെ സഹായിക്കുന്നത് തുടർന്നു.
നല്ല ഫലങ്ങളുടെ അടിസ്ഥാനത്തിൽ ജോലി ഉപേക്ഷിക്കാൻ അദ്ദേഹം തീരുമാനിച്ചു.
2007 ൽ ബൈജു പരീക്ഷയ്ക്ക് തയ്യാറെടുക്കുന്നവരെ സഹായിക്കുന്ന ബിസിനസ്സ് സംരഭമായി ബൈജൂസ് ക്ലാസസ് സ്ഥാപിച്ചു.
2011-ൽ അദ്ദേഹം തന്റെ പരീക്ഷ തയ്യാറെടുപ്പ് ക്ലാസിലെ ഒരു വിദ്യാർത്ഥി ആയിരുന്നപ്പോൾ കണ്ടുമുട്ടിയ, ഭാര്യ ദിവ്യ ഗോകുൽനാഥുമായി ചേർന്ന് ബൈജൂസ് സ്ഥാപിച്ചു
2015 ൽ, സ്മാർട്ട്‌ഫോൺ സ്‌ക്രീൻ വലുപ്പം വർദ്ധിച്ചതോടെ ഒരു മൊബൈൽ അപ്ലിക്കേഷൻ ബൈജു വികസിപ്പിച്ചു.
2018 ഒക്ടോബറിൽ, അപ്ലിക്കേഷൻ യുകെ, യുഎസ്, മറ്റ് ഇംഗ്ലീഷ് സംസാരിക്കുന്ന രാജ്യങ്ങൾ എന്നിവിടങ്ങളിലേക്ക് വ്യാപിപ്പിച്ചു.
ഫോബ്‌സിന്റെ 2020 ലെ കണക്കനുസരിച്ച്, ബൈജുവിനും ഭാര്യക്കും സഹോദരൻ റിജു രവീന്ദ്രനും ചേർന്നുള്ള മൊത്തം ആസ്തി 3.05 ബില്യൺ ഡോളറാണ്.
2021 ജനുവരിയിൽ കുനാൽ ബഹലിനൊപ്പം അദ്ദേഹത്തെ ദേശീയ സ്റ്റാർട്ടപ്പ് ഉപദേശക സമിതിയിൽ അനൗദ്യോഗിക അംഗമായി ചേർത്തു.
ബഹുമതികളും പുരസ്കാരങ്ങളും 2019 മനോരമ ന്യൂസ് ന്യൂസ്‌മേക്കർ അവാർഡ് 2020 എർണസ്റ്റ് യംഗ് ഫൈനലിസ്റ്റ്,    എൻ്റെർപ്രണർ ഓഫ് ദ ഇയർ, ഇന്ത്യ വിജയി, ബിസിനസ് ട്രാൻസ്ഫോർമേഷൻ അവാർഡ് 2020 ഫോർച്യൂൺ മാസികയുടെ 40 വയസ്സിന് താഴെയുള്ളവരുടെ പട്ടികയായ 40 അണ്ടർ 40 യിൽ ഉൾപ്പെട്ടു 2021 ഫോബ്‌സ് ഇന്ത്യ ലീഡർഷിപ്പ് അവാർഡ് (FILA) എൻ്റെർപ്രണർ ഓഫ് ദ ഇയർ കുറിപ്പുകൾ അവലംബം
ബൈത്തുറഹ്മ ഈ ലേഖനം ഇന്ത്യൻ യൂണിയൻ മുസ്ലിം ലീഗ് എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
പാണക്കാട് മുഹമ്മദലി ശിഹാബ് തങ്ങളുടെ പേരിൽ മുസ്ലിംലീഗ് സംസ്ഥാന കമ്മിറ്റി ജാതി മത രാഷ്ട്രീയ ഭേദമെന്യേ നിർദ്ധനരായ കുടുംബങ്ങൾക്ക് വീടുകൾനിര്മിെച്ചു നൽകുന്ന പദ്ധതിയാണ് 'ബൈത്തുറഹ്മ'. 'ബൈത്തുറഹ്മ' എന്ന അറബി പദത്തിന്റെ അർഥം "കാരുണ്യ ഭവനം" എന്നാണ് .
സ്വദേശത്തും വിദേശത്തുമുള്ള പാർട്ടി പ്രവർത്തകരിൽ നിന്നും,അഭ്യുദയകാംക്ഷികളിൽ നിന്നുമാണ് പദ്ധതികൾക്കുള്ള ഫണ്ട് കണ്ടെത്തുന്നത് .
മലപ്പുറം ജില്ല മുസ്ലിം ലീഗ് കമ്മിറ്റി ജില്ലയിൽ നടപ്പാക്കി വിജയിച്ച ബൈത്തുറഹ്മ ഭവനപദ്ധതി സംസ്ഥാനതലത്തിൽ വ്യാപിപ്പിച്ചുകൊണ്ടാണ് ബൈത്തുറഹ്മ പദ്ധതി മുന്നോട്ട് പോകുന്നത്.
മലപ്പുറം ജില്ലയിലെ ബൈത്തുറഹ്മ വീടുകളോട് സമാനമായ രീതിയിൽ ഒരു പഞ്ചായത്തിൽ ചുരുങ്ങിയത് ഒരു വീട് എന്ന നിലയിലാണ് ഭവനപദ്ധതി വ്യാപിപ്പിക്കുന്നത്.
വിവിധ ജില്ലകളിൽ ഒരേ മാതൃകയിലായി 1000 വീടുകൾ നിർമിച്ചുനൽകും.
ഓരോ ജില്ലയിലും ജില്ലാ മുസ്ലിംലീഗ് കമ്മിറ്റി മേൽനോട്ടത്തിലാണ് പദ്ധതി നടപ്പാക്കുക.
ആയിരം വീടുകൾ
കേരള സംസ്ഥാനത്ത് 1000 വീടുകൾ നിർമിച്ചു നൽകുക എന്നതാണ് പദ്ധതിയുടെ ലക്‌ഷ്യം.
പല ഘട്ടങ്ങളിലായാണ് പദ്ധതി മുന്നോട്ട് പോകുന്നത്.
ഇതുവരെയായി അറുനൂറിൽ അധികം ഭവനങ്ങൾ നിർമ്മിച്ച്‌ അർഹതപ്പെട്ടവർക്ക്‌ നൽകിയിട്ടുണ്ട് .
2013 ആഗസ്റ്റ് 3-ന് മലപ്പുറം നഗരസഭ ലീഗ് കമ്മിറ്റി നിർമിച്ച അഞ്ച് ബൈത്തുറഹ്മ വീടുകളിലൊന്നിന്റെ താക്കോൽദാനം നിർവഹിച്ച് ഈ പദ്ധതിയിലെ ആദ്യത്തെ വീട് നൽകിയത് സ്പീക്കർ ജി. കാർത്തികേയനാണ് .
2014 ഡിസംബർ 13 ന് മേലേപട്ടാമ്പി ശാഖ ശിഹാബ് തങ്ങൾ റിലീഫ് സെൽ നിർമിച്ച 'ബൈത്തുറഹ്മ' താക്കോൽദാനം നിർവഹിച്ചത് പാണക്കാട് സയ്യിദ് ഹൈദരലി ശിഹാബ് തങ്ങൾ ആണ്.
വേങ്ങര പഞ്ചായത്ത്‌ മുസ്ലിംലീഗ്‌ കമ്മിറ്റി നിർമിച്ച 20 ബൈത്തുറഹ്‌മ വീടുകളുടെ സമർപ്പണം 2015 ജനുവരി 11ന് ന് മുസ്ലിം ലീഗ്‌ സംസ്‌ഥാന പ്രസിഡന്റ്‌ പാണക്കാട്‌ ഹൈദരലി ശിഹാബ്‌ തങ്ങൾ താക്കോൽദാനം നിർവഹിച്ചു.
ആറു ലക്ഷത്തോളം രൂപ ചെലവഴിച്ചാണു ഓരോ വീടും നിർമിച്ചിട്ടുള്ളത്‌.
ചിത്രശാല അവലംബം ↑ ↑ ↑ http://www.chandrikadaily.com/contentspage.aspx?id=116858%5Bപ്രവർത്തിക്കാത്ത+കണ്ണി%5D ↑ http://www.mangalam.com/malappuram/270584
ബോട്സ്വാന പുല
ബോട്സ്വാനയുടെ കറൻസിയാണ് പുല .
ഇതിനു ISO 4217 എന്ന കോഡും BWP എന്നു ചുരുക്കക്ഷരവും ഉണ്ട്.
ഒരു പുല 100 തെബെ യ്ക്കു തുല്യമാണ്.
പുല എന്ന വാക്കിന്റെ സെറ്റ്സ്വാനയിലെ അർത്ഥം "മഴ" എന്നാണ്, കാരണം ബോട്സ്വാനയിൽ മഴ കുറവാണ്.
കൽഹാരി മരുഭൂമിയുടെ അധികവും ബോട്സ്വാനയിലാണ്.
അതുകൊണ്ട് മഴ അപൂർവവും അനുഗ്രഹവുമാണ്.
തെബെ , എന്നാൽ "കവചം"എന്നുമാണ് അർഥം.
പേരുകൾ പൊതുജനങ്ങളിലൂടെ തിരഞ്ഞെടുത്തതാണ്.
1976ലാണ് ആഫ്രിക്കൻ റാൻഡിനെ മാറ്റി പുല വന്നത്.
സിംബാബ്‌വെ യിൽ 2006 തൊട്ട് 2008 വരെ വലിയ പണപ്പെരുപ്പം ഉണ്ടായപ്പോൾ സർക്കാർ 2008 വരെ വിദേശ കറൻസികൾ ഉപയോഗിക്കാൻ അനുവദിച്ചിരുന്നു.
പ്രാദേശിക കറൻസി 2009 ഏപ്രിൽ 12ന് കാലാഹരണപ്പെട്ടു.
സൗത്ത് ആഫ്രിക്കൻ റാൻഡ് , ബോട്സ്വാന പുല എന്നിവ സിംബാബ്‌വെ യിൽ പ്രചാരത്തിലുണ്ട്.
കൂടാതെ സിംബാബ്‌വെ ബോണ്ട് നാണയങ്ങളുമുണ്ട്.
പുറത്തേക്കുള്ള കണ്ണികൾ Historical banknotes of Botswana
ബോട്സ്വാനയിലെ വിദ്യാഭ്യാസം
ബോട്സ്വാനയിലെ വിദ്യാഭ്യാസം പൊതുസ്കൂളുകളും സ്വകാര്യസ്കൂളുകളും ഉൾക്കൊള്ളുന്നു.
ബോട്സ്വാനയിലെ വിദ്യാഭ്യാസരംഗത്തെ നിയന്ത്രിക്കുന്നത് അവിടത്തെ വിദ്യാഭ്യാസത്തിനും ശേഷിവികസനത്തിനുമുള്ള മന്ത്രാലയമാണ്.
വിദ്യാഭ്യാസ തലങ്ങൾ പ്രീസ്കൂൾ പ്രാഥമിക വിദ്യാലയങ്ങൾ സെക്കണ്ടറി വിദ്യാഭ്യാസം Kgari Sechele Secondary School, a government run secondary school.
ഉന്നതവിദ്യാഭ്യാസം പാഠ്യപദ്ധതിയെ സ്വാനിഫിക്കേഷൻ നടത്തുന്നു ഇതും കാണൂ Ministry of Education and Skills Development St. Joseph's College, Kgale അവലംബം
ബോട്ടോ (മത്സ്യം) ഒരു ആമസോൺ നദി ഡോൾഫിൻ
ആമസോൺ , ഒറിനോകോ നദികളുടെ പോഷകനദികളിൽ നിന്നുള്ള നിരവധി തരം ഡോൾഫിനുകൾക്കും നദി ഡോൾഫിനുകൾക്കും  ചേർത്ത് പോർച്ചുഗീസ് ഭാഷയിൽ  നൽകിയ  പേരാണ് ബോട്ടോ .
ശുദ്ധജലത്തിൽ മാത്രമായി ഏതാനും ബോട്ടോകൾ നിലവിലുണ്ട്, ഇവയെ പലപ്പോഴും ആദ്യകാല ഡോൾഫിനുകളായി കണക്കാക്കുന്നു.
ബോട്ടോകൾ ഒരു പാരാഫൈലെറ്റിക് ഗ്രൂപ്പാണ്, അവ പ്രധാനമായും അവയുടെ പരിണാമപരമായ സംയോജനത്താൽ നിർവചിക്കപ്പെടുന്നു.
സോറ്റാലിയ ജനുസ്സിനെ രണ്ട് ഇനങ്ങളായി തിരിച്ചിരിക്കുന്നു.
കോസ്റ്റെറോ ( എസ്. ഗിയാനൻസിസ് ) അറ്റ്ലാന്റിക് സമുദ്രത്തിൽ , ബ്രസീലിലെ സാന്താ കാതറീനയിലെ ഫ്ലോറിയാനോപോളിസിൽ നിന്നും വടക്കോട്ട് വിതരണം ചെയ്യുന്നു.
ടുകുക്സി ( എസ്. ഫ്ലൂവിയാറ്റിലിസ് ) ആമസോണിലെ നദികളിൽ വസിക്കുന്നു.
ബർമിസ്റ്ററിന്റെ പോർപോയിസ് സമുദ്രമത്സ്യമാണ്, സാന്താ കാതറീന മുതൽ തെക്ക് വരെ വസിക്കുന്നു.
ആമസോൺ നദി ഡോൾഫിൻ ( ഇനിയ ജിയോഫ്രെൻസിസ് ) ശുദ്ധജലത്തിൽ തഴച്ചുവളരുന്നു, ആമസോൺ നദീതടത്തിൽ മാത്രം കാണപ്പെടുന്നു, ഐയുസിഎൻ വംശനാശഭീഷണി നേരിടുന്ന വിഭാഗത്തിൽ ഉൾപ്പെടുത്തിയിട്ടുണ്ട്.
അരാഗ്വായൻ നദി ഡോൾഫിൻ ( I. araguaiaensis ) ബ്രസീലിലെ അരാഗ്വായ - ടോകാന്റിൻസ് തടത്തിൽ നിന്നുള്ള പുതുതായി തിരിച്ചറിഞ്ഞ ഒരു സ്പീഷിസാണ്.
ബ്രസീലിലെ എസ്പിരിറ്റോ സാന്റോ മുതൽ തെക്ക് വരെ വ്യാപിച്ചുകിടക്കുന്ന ഒരു സമുദ്ര നദി ഡോൾഫിനാണ് ലാ പ്ലാറ്റ ഡോൾഫിൻ (പോണ്ടോപോറിയ ബ്ലെയിൻവില്ലി), മറ്റൊരു ബ്രസീലിയൻ ഡെനിസൻ .